Í myndinni verður Bond skyndilega kallaður í verkefni eftir að vinur hans hjá CIA , Felix Leiter , biður hann um aðstoð . Snýr verkefnið að því að bjarga vísindamanni sem var rænt og verður verkefnið mun hættulegra en þótti í fyrstu . Í kjölfarið kemst Bond á snoðir um glæpamenn sem vopnaðir eru hátæknibúnaði . Leikkonan Lashana Lynch fer með hlutverk útsendara bresku krúnunnar , 007 , þar sem Bond sjálfur er ekki starfandi útsendari og hefur fram að verkefninu notið lífsins á Jamaíka . Fleiri leikarar sem koma fram í kvikmyndinni eru : Rami Malek , Ralph Fiennes , Christoph Waltz , Ana de Armas og Naomie Harris . Bandaríski leikstjórinn Cary Joji Fukunaga leikstýrir kvikmyndinni en hann er þekktastur fyrir að hafa leikstýrt True Detective þáttum og myndinni Beasts of No Nation . Í gær var fyrsta stiklan úr kvikmyndinni frumsýnd og fékk hún strax mikla athygli . YouTube-síðan Screen Rant hefur tekið saman 25 athyglisverðar staðreyndir um þessa 25. mynd um Bond . Staðreyndir sem ættu að gera aðdáendur Bond-myndanna spennta fyrir páskunum en kvikmyndin verður frumsýnd 8. apríl . Hér að neðan má lesa nokkrar vel valdar staðreyndir en þar að neðan má horfa á yfirferð um þær allar . - Það var nokkuð umdeilt þegar Cary Joji Fukunaga var ráðinn sem leikstjóri myndarinnar en hann hafur aldrei áður leikstýrt hasarþáttum eða kvikmyndum . Það hefur í gegnum tíðina verið algjört grundvallaratriði fyrir þá leikstjóra sem hafa tekið verkefnið að sér . Fukunaga er fyrsti Bandaríkjamaðurinn sem leikstýrir Bond og sá fyrsti af asískum uppruna . - Upphaflega var leikstjórinn Danny Boyle ráðinn sem einnig er ekki þekktur fyrir hasarmyndir . Hann hætti störfum árið 2018 vegna listræns ágreinings við framleiðendur myndarinnar . Sögusagnir hafa einnig verið um að Daniel Craig sjálfur hafi ekki viljað starfa áfram með leikstjóranum og hafi ástæðan meðan annars verið sú að Boyle hafi viljað drepa James Bond í myndinni . Sam Mendes hafnaði boði um að leikstýra myndinni og Christopher Nolan og fleiri stórnöfn voru inni í myndinni . - Eins og áður segir verður James Bond ekki 007 í byrjun næstu myndar og hefur hann þá lagt byssuna á hilluna . Lashana Lynch fer með hlutverk útsendara bresku krúnunnar 007 í þessari mynd . Sumir hafa velt því fyrir sér hvort hún sér í raun leikkonan sem tekur við hlutverkinu af Daniel Craig og því gæti í raun karakterinn sem Daniel Craig leikur fallið frá í næstu mynd , ef það er planið að fá leikkonu til að taka við hlutverki Bond . - Handritshöfundar næstu James Bond mynd eru nokkuð athyglisverðir og má þar helst nefna Phoebe Waller-Bridge . Hún hefur starfað við þætti á borð við Killing Eve og Fleabag . Aðdáendur James Bond virðast nokkuð spenntir fyrir hennar aðkomu að kvikmyndinni . - Leikarahópurinn í síðustu Bond-myndum hefur lítið breyst . Sami Q , sami M , sama Moneypenny og sami Bond . - Í komandi kvikmynd mun eftirminnileg bifreið koma með endurkomu . Aston Martin DB 5 kom fyrst fram í Goldfinger 1964 og kemur hann með endurkomu eftir áramót . Daniel Craig kemur reyndar einnig fram í nýrri tegund af Aston Martin í næstu mynd . - No Time to Die var meðal annars tekin upp á Jamaíka , Noregi , Ítalíu , London og Skotlandi . - Daniel Craig er 51 árs og mun því áhættuleikari hans taka meira þátt í þessari mynd en þeim fyrri . Craig slasaðist við tökur á síðustu Bond myndinni Spectre og slasaðist einnig við tökur á þessari mynd , No Time To Die . - Næsta Bond mynd er tekin upp að stórum hluta upp á 35 mm filmu . Þetta er aftur á móti fyrsta Bond myndin sem er tekin upp á 65mm I-MAX Panovision myndvélum . Með þeim verða skotin oft á tíðum mjög víð .